Aikuisurheilijoiden valmennusviikonloppu Tampereella 17.-18.10.2026
Haluatko rakentaa vahvan perustan tulevalle kilpailukaudelle ja kehittää harjoitteluasi pitkäjänteisesti? Tervetuloa mukaan aikuisurheilijoiden valmennusviikonloppuun Tampereelle!
Kahden päivän aikana paneudumme peruskuntokauden harjoitteluun ja harjoitteisiin, jotka luovat pohjan myöhemmän harjoituskauden tehokkaammalle harjoittelulle. Tavoitteena on vahvistaa kehoa monipuolisesti, kehittää liikkuvuutta, liikehallintaa, voimaa ja lajinomaisia ominaisuuksia sekä ennen kaikkea tukea kestävää kehitystä kohti omia urheilullisia tavoitteita. Ohjelma sisältää niin lajiharjoittelua kuin fyysisten ominaisuuksien monipuolista kehittämistä. 
Viikonlopun aikana pääset osallistumaan muun muassa:
· lajiklinikoihin juoksu-, hyppy- ja heittolajeissa
· peruskuntokauden voimaharjoitteluun sekä harjoittelun suunnitteluun tulevia harjoitusjaksoja varten. 
· voimakeskuksen ja tukilihaksiston harjoittamiseen
· kimmoisuus- ja räjähtävyysharjoituksiin
· liikkuvuus- ja liikehallintaharjoituksiin 

Valmentajina toimivat Tiia Hautala ja Kalle Lehmusvuori, jotka jakavat viikonlopun aikana käytännönläheisiä harjoitteita, valmennusosaamistaan ja vinkkejä omaan harjoitteluun.
Harjoitukset järjestetään Varalan Urheiluopistolla ja Tampereen Messu- ja urheilukeskuksessa (Pirkkahalli)
Tarjoushinta 100 €
Hinta sisältää:
· kaikki viikonlopun valmennukset ja harjoitukset
· majoituksen Varalan Urheiluopistolla (+ aamupala majoittujille)
· 2 lounasta
· 1 päivällisen
Tarjoushinta tarjoaa erinomaisen mahdollisuuden kehittää omaa harjoitteluasi, saada uusia ideoita tulevaan harjoituskauteen sekä viettää motivoiva viikonloppu samanhenkisessä urheiluseurassa. Hinta on sama riippumatta siitä, yövytkö Varalassa vai et.
Tule mukaan rakentamaan vahvempaa, kestävämpää ja suorituskykyisempää kehoa tulevaa kautta varten!

